हमीरपुर. यूपी के हमीरपुर जिला जेल में पत्नी की हत्या में बंद एक बंदी की मौत हो गई है। पुलिस ने शनिवार को बंदी के डेडबॉडी को पोस्टमार्टम के लिए भेज दिया है। जेल में 12 दिनों के भीतर दो बंदियों की मौत होने से जेल प्रशासन में भी हड़कंप मचा है। क्या है पूरा मामला आगे पढ़ें...
- रामफल निषाद (50) गांव गढ़ा अपनी पत्नी की हत्या में हमीरपुर जेल की सलाखों में बंद था। बताया जाता है कि 7 जनवरी 2015 को रामफल का घर में विवाद हुआ था। जिसमें उसके हाथों पत्नी की हत्या हो गयी थी। गैर इरादतन हत्या के मामले में उसे जेल भेजा गया था। जहां वह पिछले कई महीनों से जेल में बंद था।
- बताते है कि यह बंदी काफी दिनों से बीमार था जिसका इलाज जेल के अस्पताल में ही चल रहा था। बीती शाम जेल में उसकी हालत अचानक बिगड़ गयी। उसे सदर अस्पताल की इमरजेंसी लाया गया जहां उसकी मौत हो गई।
- मृतक पांच भाईयों व दो बहनों में सबसे बड़ा बताया जा रहा है।
क्या कहते है परिजन
- मृतक बंदी के पिता जागेश्वर का कहना है कि कुछ दिन पहले अपने बेटे को देखने जेल गया था तब वह अच्छा था। जेल वाले कहते है कि रामफल निषाद गंभीर बीमारी से पीड़ित था। जिसका इलाज भी जेल में कराया गया।
क्या कहते है जेलर
- जेलर केपी सिंह का कहना कि बंदी रामफल निषाद पत्नी की हत्या में बंद था जो काफी दिनों से बीमार था। खून की कमी के साथ ज्वाइंडिस की बीमारी होने पर उसका इलाज जेल के डाक्टर 22 फरवरी से इलाज कर रहे थे।
बीमारी से जान गवां चुके है कई बंदी
- बताया जाता है कि बीते माह 20 फरवरी को जेल में दुष्कर्म के मामले में उम्रकैद की सजा में बंद सुरेन्द्र निषाद की मौत हो चुकी है।
- बीते साल सितम्बर में कानपुर जेल से यहां जेल आए बंदी शैलेन्द्र सचान निवासी कानपुर देहात की मौत बुखार से हुई थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva